Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 323

b) minimum 300 repült óra szakszolgálati engedéllyel helikopteren. 3.5.5. Repülésgyakorlati vizsga: Gyakorlati vizsgára a pályázó akkor bocsátható, ha a teheremelői kiképzést befejezte és a 3.5.3. pontban meghatározott szakismeretből sikeres vizsgát tett. 3.5.6. A gyakorlati vizsga anyaga: Teheremelés végzése imitált vészhelyzetekkel. 3.5.7. Egészségügyi alkalmasság: Meg kell felelnie a számára előírt egészségi követelményeknek. 3.5.8. Folyamatosság: Ha a jogosított kategóriában a megszakítás: — 300 repült óráig 4 hónapnál nem több, — 300—1000 repült óra között 6 hónapnál nem több, — 1000 repült óra fölött 12 hónapnál nem több. 3.5.9. Ha a folyamatosság nincs biztosítva, kiképző szervezetnél gyakorlatba hozó és minősítő ellenőrzés szükséges. 3.5.10. Jogosultság: Sikeres elméleti és gyakorlati vizsga alapján az engedélyes jogosult a légiüzemeltetési utasításban engedélyezett teheremelések végrehajtására. 3.6. Mentő/tűzoltó jogosítás megszerzésének feltételei: 3.6.1. Életkor: betöltött 21. életév. 3.6.2. Érvényes HCPL/CPL motoros vagy helikopter pilóta szakszolgálati engedély a kívánt jogosításnak megfelelően, továbbá helikopteren teheremelői jogosítással. 3.6.3. Szakismeret: A pályázónak a hatósági vizsgabizottság előtt bizonyítania kell, hogy az engedélyben biztosított jogköröknek megfelelő szinten ismeri az alábbiakat: — repülési szabályok, — típusismeret, — légiüzemeltetés, — az adott szakterület sajátosságai (egészségügy, tűzoltó). 3.6.4. Repülési tapasztalat:

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes